Fredag morgen stod tusindvis af unge mennesker op og fik svaret på, om de var kommet ind på drømmeuddannelsen. Mere end 20.000 har ansøgt om pladser på de mange nordjyske videregående uddannelser, der er fordelt på Aalborg Universitet og University College Nordjylland. Fem enkelte uddannelser har været væsentligt mere populære end de andre. Top 5 toppes helt suverænt af medicinstudiet på Aalborg Universitet. Uddannelsen havde fået 1748 ansøgninger. På grund af den store popularitet blev det også Aalborg Universitets sværeste uddannelse at komme ind på. Karakterennemsnittet lå helt oppe på 10,6 for at blive optaget. Det er også kun 165 af de 1748 ansøgere, der kan se frem til studiestart på medicinstudiet. Som det næst mest populære finder vi psykologi på Aalborg Universitet. De har haft 1105 ansøgere, men der var også kun plads til 169 nye studerende. Derfor var karaktergennemsnitter for optagelse også helt oppe på 10,5. På UCN er det kun pædagoguddannelsen, der sniger sig med i top fem. 801 ansøgere ville gerne uddanne sig til pædagoger i Aalborg, Hjørring og Thisted. Her blev næsten 40 procent dog skuffede, da der kun blev plads til 470 på de tre uddannelsessteder. - Vi har over de seneste tre år mistet 45 studiepladser på pædagoguddannelsen. Over 300 1. prioritetsansøgere bliver afvist. Det er enormt ærgerligt, og vi er kede af at skuffe så mange. Der ser ud til at mangle uddannelser, der tilgodeser de ønsker og fremtidsdrømme, som en stor gruppe af de unge mennesker har, mener Lene Augusta Jørgensen, der er rektor for UCN. På UCN har karakterkravet været højest på jordemoderuddannelsen. Ud af 243 førsteprioritetsansøger fik 70 en plads. Derfor var karakterkravet helt oppe på 10,9, der er det samme som kravet på medicinstudiet. På Aalborg Universitet har de i år haft 16.424 ansøgere, hvor de 4.741 er blevet tilbudt en studieplads. På UCN har 4.175 søgt om en plads på et studie. Heraf har 2.975 har fået det, som de ønskede.

Opsummering:
Den meste søgte uddannelse i Nordjylland har over 700 ansøgere flere end den næste på listen.